MODRÉ VRCHY, AUSTRÁLIA
Vysvetli mi to, nech to pochopím.
-Takže si bol športovec. -Áno.
Ale potom si sa stal Chrisom, hercom.
Počas strednej školy som surfoval,
venoval sa atletike, hral futbal, bol som všestranný.
A keď ma obsadili ako Thora, dostal som špecifickú úlohu,
vyzerať ako kreslená postavička, ako komiksový hrdina.
Chápem.
Na svojej misii na podporu dlhovekosti som opäť na ceste
so športovým vedcom Rossom Edgelym.
Kým začnem nakrúcať ďalšie pokračovanie Thora,
chce, aby som sa menej zameriaval na vzhľad mojich svalov
a viac na to, ako mi môžu pomôcť zvrátiť zub času.
Ross, čo robíme? Kam ideme?
Chceme, aby Chris 2.0
dokázal bojovať s časom
a možno aj pár kôl vyhrať.
Zápas asi nevyhráš, ale pár kôl áno.
Zdá sa, že to bude drina. Čo si si pre mňa nachystal?
- Trocha zdvihneme latku. - Ale samozrejme!
TELO BEZ HRANÍC S CHRISOM HEMSWORTHOM
Pozri sa na toto.
Richard!
To je 30-metrové lano visiace vo výške 300 metrov
nad kaňonom.
Navrhujem, aby si sa zavesil na spodok a vyšplhal sa až hore.
Bojím sa.
4. DIEL SILA
Robil si niekedy niečo takéto?
-Myslím v takom meradle alebo... -Či som visel na lane z lanovky
300 metrov nad zemou? Nie.
-Nie? -Čuduj sa svete.
Nemám to v týždennom rozvrhu.
Koľko na to máme času?
-Kedy sa začína nakrúcať Thor? -Tuším, že o päť mesiacov.
-Rád by som to zvládol za tri... -Tri mesiace tréningu.
-Ale budem ťažký. -Aký veľký? Aký ťažký?
Neviem. Ťažší, než som teraz.
Bude to výhoda alebo nevýhoda?
Alebo možno obe dokopy?
Úplná nevýhoda. Budem úplne úprimný.
-Nevýho... -Úplná nevýhoda.
Ľudia s tvojou konštrukciou sa nešplhajú po lanách visiacich z vrchov.
Nedaj sa zmiasť. Bude to brutálne.
Ako sa stalo, že hľadím na 30-metrové lano
visiace nad priepasťou?
Akčné úlohy ako Thor, ktoré hrám, znamenajú,
že si už desaťročie udržiavam svaly hodné superhrdinu.
Ale pred pár mesiacmi som sa rozhodol zistiť,
či je moje telo na ceste za zdravšou budúcnosťou.
-Dobrý deň, Chris, rád vás vidím. -Aj ja vás.
A tak som sa stretol s odborníkom na dlhovekosť Dr. Peterom Attiam.
Chris, vy očividne veľa času
venujete silovému tréningu. Aký program robíte?
V priebehu rokov som trénoval na rôzne roly.
Konkrétne pri Thorovi musím nabrať hmotu.
Jeden deň cvičím plecia, ďalší paže. Potom chrbát, hrudník, nohy.
Rozumiem. Dobre.
Cítite sa dobre?
Samozrejme, je v skvelej forme.
Väčšina z nás sa pozrie na Chrisa a dala by čokoľvek, aby tak vyzerala.
Ale vždy existuje priestor na zlepšenie.
V ľudskom tele je vyše 600 svalov.
A v záujme dlhovekosti musíte riadne používať
čo najviac z nich.
Keď som posúdil Chrisovu svalovú silu a výkonnosť, ohybnosť
a agilnosť, zistil som, že môže používať väčší rozsah svalov.
To je ono. Dva, jedna, koniec. Hotovo.
A mohol by si zlepšiť výdrž.
Takže, Chris, dobré správy sú, že celkové výsledky vyzerajú výborne.
Ale zdá sa, že v niektorých veľmi dôležitých smeroch
neboli vaše výsledky v súlade s tým, že sa chystáte byť
tým najlepším a najstatnejším 90-ročným človekom vôbec.
Mám pocit, že som na strednej a čítajú mi hodnotenie na vysvedčení...
Takže čo mám robiť, aby som tie čísla pokoril?
Mnohé z toho sú veci, ktoré môžeme zmeniť.
Ak sa zameriame na väčší počet svalových skupín
a zlepšíme vašu výdrž,
môžeme dosiahnuť, že budete žiť dlhší a lepší život.
Dobre. Tak teda...
začnime.
LEKÁR ZAMERANÝ NA DLHOVEKOSŤ
Podstata Rossovej výzvy je vlastne dvojaká.
Tréningom na šplhanie po lane
si Chris ešte viac rozvinie silu superhrdinu.
A vydá sa tak na cestu za dlhším a zdravším životom.
Ale očakávam, že na začiatku bude mať Chris veľké problémy.
Aby som sa zmenil na mašinu šplhajúcu po lane, Ross ma spojil
s jednými z najlepších v obore.
Uznávaní akrobati, Alex Frith a Moira Campbellová,
vyučujú triky vo vzduchu na javisko i na plátno.
Postav sa mi na ruku a druhé chodidlo daj tam.
Zatlač do nôh, správne.
To je ono, nahor, zatlač do nôh.
Musím dostať nohu...
-Dostať ma na to lano... -Nie...
...je zatiaľ asi tá najnáročnejšia úloha.
Ťahaj sa rukami. A teraz posuň dlane nahor.
To je ono. Zatlač.
Dobre. Nahor. Áno, ťahaj sa. Otvoriť.
Ruky mám ako...
Svaly sú v šoku.
Chápete? Sú to trochu...
Áno. Sú to divné...
Divné svaly.
Nie je to len tak, že sa vytiahnem...
-Nie. -...tými svalmi.
Sú to také, ktoré som predtým nepoužíval.
Je to naozaj ťažké.
Dokážem sa dvíhať na hrazde celý deň, ale lano,
udržať ho v zovretí dáva zabrať rukám a dlaniam.
A zatlač.
Momentálne mám trochu obavy.
Výzva je stanovená a ja mám problém
vyliezť pár metrov. A ak sa mi to podarí, dosť to bolí.
Z ničoho nič je Chris zase začiatočník
a je to ťažké prijať, ale musí mi veriť,
keď mu poviem, že všetka tá bolesť stojí za to.
Lebo šplhanie po lane mu prinesie výhody,
vďaka ktorým zostane zdravý až do staroby.
Zdá sa, že svaly robia oveľa viac, než len že sa vďaka nim hýbeme.
Hlboko vnútri je každé vlákno plné malých zdrojov energie,
ktoré by nám mohli pomôcť ubrániť sa fyzickému úpadku.
Pri každom napnutí svalu uvoľňujú chemické látky,
ktoré bojujú proti všetkým možným chorobám.
Ako celok sú svaly životne dôležitý orgán
v našom boji proti starnutiu. A to je podstata šplhania na lane.
Aby som sa vyšplhal nahor, budem potrebovať nielen tie veľké,
ale všetky svaly, ktoré mám.
10 TÝŽDŇOV DO ŠPLHU
BYRON BAY, AUSTRÁLIA
Na zlepšenie mojich šancí na lane
a mojich vyhliadok na starobu chce Ross rozšíriť môj tréning.
Zapriahni ma.
Som rád, že sme na to vybrali krásny chladný deň.
Práve je asi 45 stupňov.
Prišiel so zaujímavými novými cvikmi.
Výborne.
Super! Áno! Dobre, chlape.
Dobre. To je ono. Rob to efektívne.
Menšie kroky, keď to je ťažšie. Menšie kroky.
Menšie kroky, drž si tempo.
Ideš, ideš.
Dobre!
Jeho metódy sa môžu zdať neobvyklé, ale umožnili mu
ísť až na doraz, pokiaľ ide o schopnosti ľudského tela.
Zvládol celý maratón, počas ktorého ťahal auto,
plával v mori rekordných päť mesiacov. Absolvoval triatlon so stromom na chrbte.
V 24-hodinovej výzve šplhal po lane 8840 metrov.
Toľko meria Mount Everest.
A ja som práve tohto chlapa vyzval, aby ma hecoval tak, ako hecuje sám seba.
Poď sem!
-Dobre! -Poď sem!
Ideme! Dýchaj. Do toho!
Dobre. Tak.
Aby Chris na lane uspel, všetko sa musí spojiť.
Ideme na to.
Sila úchopu, biceps, nohy, plecia a chrbát.
Bude potrebovať mobilitu, ohybnosť a výdrž.
Dobre. Ideme!
Plán je odkloniť sa od cvičenia v posilňovni,
ktoré sa zameriava na konkrétne oblasti.
Prejsť na cvičenie v skutočnom svete, ktoré skúša väčší rozsah svalov.
Môžem sa vyšplhať, oci? Môžem?
No páni!
Takýto druh celkovej sily je presne to, na čo sme stavaní.
-To je úžasné. -Do toho, Tristan.
-Až na koniec, Tristan. Ideš! -Nový svetový rekord!
Ľudské telo je dokonale prispôsobené na život plný pohybu.
To bola bomba!
A na niektorých miestach to je jediný spôsob prežitia.
SIERRA TARAHUMARA, MEXIKO
Ľudia, ktorí platia za to, aby cvičili v posilňovni,
sú podľa mňa šialení.
Pozor! Nehádž to tak.
Pracujeme každý jeden deň.
Je to ťažká práca.
Tak získavame silu.
Catalina Motochi žije so svojimi deťmi, Jimenou a Sofi, a s mamou Angelinou.
Patria k domorodým Američanom zvaným Rarámuri.
Každý deň ťažko pracujú a používajú všetky možné svaly.
Mami, zlomila sa sekera!
Ross by bol vo vytržení.
Chytajte ju!
Dobytok pasú pešo a najbližšie mesto je deň cesty.
Ale načo strácať čas, keď môžete utekať?
Voláme sa Rarámuri.
Znamená to ľudia, ktorí utekajú.
Keď bežím v horách,
mám pocit, že dokážem čokoľvek.
Vďaka životnému štýlu majú Rarámuri neuveriteľnú výdrž.
Beh je zakorenený v ich kultúre
a všetky generácie sa schádzajú na rituálnych pretekoch,
ktoré niekedy trvajú niekoľko dní.
Čo sa stalo?
Skoro sme ich obehli.
Zo štúdií vyplýva, že u Rarámuri majú starí rodičia rovnaký krvný tlak
nielen ako ich deti, ale ako ich vnúčatá.
Ak to v starobe dosiahnem aj ja, budem šťastný človek.
8 TÝŽDŇOV DO ŠPLHU
Dobre, natiahni ten koniec...
-Pretiahneme to takto. -Áno.
Aby som zintenzívnil tréning na lane, Alex a Moira mi jedno inštalujú doma.
Hrozný náklad.
Je tu aj môj kamarát a dlhodobý tréner Luke Zocchi, aby podal pomocnú ruku.
Pripravujeme sa.
-Dobre, skúsme to. -Fajn.
Používame systém ťahania, aby sme mali stále ďalšie lano.
Vyšplhám sa hore... lano sa posunie dole.
Môj vlastný vertikálny bežiaci pás.
Necítim si ruky.
-Končíš? -Áno.
To bolo asi... desať metrov.
Tak ešte raz.
Dobre.
-Do toho. -Je to masaker.
Cvičím tie svaly stále dookola.
A už som úplne vyčerpaný.
Štyri z desiatich. Znovu.
Musím si zlepšiť výdrž.
A tak Ross načrel do zásoby tréningových trikov.
Čo tu budeme robiť, kamoško? Nevidím tu žiadne lano na šplh.
Hej, bez lana.
Vyzerajú celkom ladne, že? Ako dobre naolejovaný stroj.
Podobne ako šplh, aj veslovanie spája veľa sily,
rýchlosť, ale aj vytrvalosť.
Práve tak sa dnes zlepšíme.
Môžem hovoriť presvedčivo, ale úprimne poviem, neveslujem.
Máme ozajstnú odborníčku, bronzovú olympijskú medailistku Rowenu Meredithovú.
Na koľko percent odhadujete, že sa nenamočíme?
Štyridsať percent. To je dobrá šanca.
Ross, vy si sadnite prvý, takže...
Fíha.
Nie, položte nohu na spodok lode.
Dobre. Fajn.
Vkročte do lode a potom na jednej nohe podrepnite na miesto.
To bolo oveľa ladnejšie ako u Rossa.
A vyrážajú.
Tak zatiaľ.
A dnu!
-Áno, uf! -A padáme!
Nepúšťajte veslá.
Mám to.
Zachráňte nás!
Hej, Ross, dvihnite ruky, držte veslá voľne plocho na vode.
Dobre.
Výborne, to je ono.
Už rozumiem, môžem to celé vyrovnať.
Áno.
Chris, používajte viac nohy a menej ruky.
-Dobre. -Skúste, aký to je pocit.
Udržujte pohyb pekný, jednoduchý, držte hrany vonku.
Spustite ich dopredu. Hýbte nohami. Dobre.
Ja viem, že príliš neobľubuješ vytrvalostný tréning,
môžem to tak povedať?
Nie, lebo nemám veľkú kyslíkovú nádrž.
Vždy som mal radšej šprint než beh na dlhé trate. Vieš?
Dobre.
Keď Chris podstúpil testy,
jeho averzia voči vytrvalostnému tréningu sa jasne prejavila na výsledkoch.
Čísla boli horšie, pokiaľ ide o výkon
kľúčového komponentu, ktorý je zásadný v boji proti starnutiu: mitochondrie.
Naše svaly sú domovom biliónov týchto mitochondrií.
Fungujú ako maličké elektrárne, ktoré poskytujú energiu potrebnú
na hladké fungovanie nášho tela.
Ako starneme, naše mitochondrie začnú zlyhávať
a rozpadať sa, čím sa zrýchľuje proces starnutia.
Ale cvičenie, najmä vytrvalostný tréning,
stimuluje naše svaly, aby opravili rozbité mitochondrie
a dokonca vytvorili nové, čím sa nám zvýši hladina energie
a spomaľuje sa starnutie.
Posledných sto metrov, zájdite k červenej bóji.
Môžete veslovať, bicyklovať, behať, čokoľvek.
Kľúčom k takémuto typu cvičenia na podporu mitochondrií
je makať, ako to len ide, ale aby ste to stále udýchali.
Len dve hodiny týždenne a môžete si pripočítať roky k svojmu životu.
Nech sa páči, Rowena. Prekonali sme nejaké rekordy?
Myslím, že sme k tomu boli celkom blízko.
Myslím, že máme malý priestor na zlepšenie,
kým sa vyberieme na parížsku olympiádu.
-Čo poviete vy? -Ja som prebral skôr úlohu manažéra.
Hej? Aké to bolo? Určite príjemné.
Myslím, že my dvaja nie sme tímoví hráči. Dobrí priatelia, hrozní spoluhráči.
Keby sme sa stratili na mori, pretekali by sme,
kto prvý zje toho druhého.
Ak si osvojím takýto druh cvičenia, podporím svoje mitochondrie
a zlepším si vytrvalosť. Ale to nie je všetko.
SURREY, SPOJENÉ KRÁĽOVSTVO
Och, Junie!
Už som to nevidel roky. Bože!
Profesor Norman Lazarus má za sebou dlhú kariéru v medicínskom výskume.
Vo voľnom čase si s manželkou June užívali vymoženosti života.
-To je Orient Express. -Fíha!
To je Orient Express.
Ako päťdesiatnici sme s Normanom veľmi radi jedli.
Krásne.
On sa len zväčšoval a zväčšoval.
Kto je tento zavalitý chlap?
Rozhodol som sa, že je načase schudnúť a cvičiť.
Vypratávali sme garáž
a ja som našiel synov bicykel.
Sadol som na bicykel, obišiel som blok.
Výsledok bol... bol som odrovnaný
a musel som si ľahnúť a polapiť dych.
Postupne som zvládal väčšie vzdialenosti,
až som jedného dňa prešiel 200 kilometrov.
Začal som premýšľať, prečo nie ešte ďalej?
Štyristo kilometrov. Šesťsto kilometrov.
Tisícštyristo kilometrov.
Vo veku, keď väčšina ľudí začne spomaľovať,
som si to ja začal sťažovať.
Ako šesťdesiatnik a sedemdesiatnik
Norman naďalej z ľahkosťou šliapal do pedálov.
Ale vedec v jeho vnútri si všimol niečo ďalšie.
Choroby a problémy spojené so starnutím sa vyhýbali
mne aj mojim priateľom, s ktorými som bicykloval.
Rozmýšľal som, prečo to tak je. Čo je na mne a týchto ľuďoch zvláštne?
Sme obyčajní Jožkovia. Nie je na náš nič výnimočné.
Na londýnskej univerzite začal Norman veľkú štúdiu,
v ktorej bol on a jeho kamaráti cyklisti pokusnými králikmi.
Schopnosť bojovať proti infekciám sa väčšinou s vekom znižuje.
Ale z výsledkov vyplýva, že Normanova skupina
má imunitný systém dvadsiatnikov.
Neuveriteľný objav.
A dôkaz, že naše svaly ovládajú oveľa viac než len pohyb.
Hlboko vnútri svalových vlákien nás mitochondrie zásobujú energiou.
Ale svaly majú v rukáve ešte ďalší trik.
Pri napínaní vylučujú chemických poslíčkov
zvaných myokíny, ktoré cestujú po tele
a vyvolávajú rôzne prínosy,
predchádzajú ukladaniu nechceného tuku, potláčajú niektoré druhy rakoviny
a ako potvrdila Normanova prelomová štúdia,
stimulujú imunitný systém, aby fungoval lepšie a dlhšie.
Starnem, to je isté.
Ale zbožňujem jazdu na bicykli.
A šport mi umožňuje žiť plnohodnotný život,
v ktorom nie sú žiadne lieky, pokiaľ to bude možné.
Som na to hrdá.
To je môj muž.
Skutočnosť, že svaly dokážu komunikovať so zvyškom tela,
je dôvod, prečo je ich pravidelné používanie prospešné na zníženie rizika
chorôb spojených s vekom.
Neprestávame sa hýbať, pretože starneme.
Starneme, pretože sa prestávame hýbať.
4 TÝŽDNE DO ŠPLHU
Pripravujem sa na šplh na lane, ale aj naberám hmotu na Thora.
Ryža.
Cieľom je nabrať do ďalšieho filmu asi 20 kíl svalov.
Byvol.
Áno, to všetko je pre mňa.
Ale tá váha navyše spôsobuje veľký problém.
Takže tu...
Áno. Teraz sa dostaň čo najvyššie.
No páni.
Všimni si ten pot na chrbte.
Je to ako vyťahovať na lane 200 kíl.
Thora veľmi nevidíte šplhať sa po lanách, však?
Teraz viete prečo.
Musíš mať menej svalov. Mal by si zhodiť.
Bolo by to ľahšie.
Skvelé. Moja drobná žena nemá žiadny tréning a vylezie po lane ako nič.
Pozri.
-Možno by sa mala šplhať Elsa. -Áno, môže to urobiť za mňa.
A pracuje proti mne ešte niečo.
Dobre.
Dýchaj.
Koniec lana mi visí z nôh. A ako sa šplhám...
To je ono.
...ten koniec je dlhší a ťažší.
Jeden z dôležitých faktorov bude váha konca lana.
A musíš pochopiť, že pri tom hlavnom šplhaní
bude váha toho lana
visieť na tebe, takže každý záber bude...
Takže čím budem vyššie, budem ťahať túto váhu.
Správne. Skús si to. Dvihni si to.
-To nie. -Áno, je to dosť.
Problémom je, že v telocvični ten koniec nikdy nevisí.
Bolo by skvelé trénovať s 30-metrovým lanom,
lebo vidím problém. Ani raz počas celého tréningu
nebudeme vedieť, aké to bude v ten deň.
Chris by si mal dávať pozor na to, čo si želá.
30-metrový šplh sa rýchlo približuje
a aj ja chcem vedieť, či si poradí s váhou lana
a aspoň sa priblíži k plnej výške.
Takže priamo tu na jeho príjazdovej ceste vyťahujeme asi 24-metrové lano,
aby sme videli, na čom je.
Som nervózny.
Rovno sa vzdaj, Ross.
Ross, videl som žeriav. Som nervózny.
Je to riadne vysoko. A čo si dáva? Dáva si kávu.
-Ešte je horúca. -Poriadne horúca.
To vyzerá dobre. Aj mne urobíš?
Pripravený, Ross?
-Pripravený. -Áno? Jeden, dva.
Och, šlo to na mňa.
Urob mi palacinku. Som na ceste.
Tak zatiaľ.
Zbadám to lano...
a je oveľa väčšie a vyššie, než som čakal.
Nemám rád výšky. Neviem,
či to je vhodný alebo nevhodný čas ti to povedať.
Príliš neskoro.
Mám bezpečnostné lano, ktoré ma zachytí, ak spadnem, ale nepomôže mi pri šplhu.
Dobre.
Dobre, chlape.
Začnem sa šplhať
a na začiatku sa cítim dobre, sebavedomo.
Šplhaj sa rozumnejšie, nie intenzívnejšie.
A potom ma veľmi rýchlo začnú páliť nohy.
Cítim, ako sa tvorí kyselina mliečna a nastúpi únava.
Pomaly.
V tejto chvíli pociťujem silnú bolesť.
Použi nohy.
Zatlač.
A pomyslím si: „Tam sa v žiadnom prípade nevyšplhám.“
Dobre, spúšťa sa.
Mám pocit, že ťahám za kratší koniec.
To lano... Keď dvíhaš nohu
a nadvihuješ lano, to lano je strašne ťažké.
Verím si, že sa dokážem vyšplhať 30 metrov do tej lanovky?
Nie. Asi by som mal vytrvať.
1 TÝŽDEŇ DO ŠPLHU
Takže si sa šplhal?
Áno, šplhal som sa na lane. Štvormetrovom či päťmetrovom.
Potom som sa pustil a pristal som na podložke, vykrútil som si členok
a počul som puknutie, cítil som puknutie.
Bolo to dosť kruté.
Kde si to cítil?
V celom... V členku, na tejto strane.
Je to celé opuchnuté.
-To nie je členok. -Áno.
-Normálne tak nevyzerá. -Nie. Určite?
To je príjemné, keď tam zatlačíš.
Mám celkom obavy, lebo toto je noha,
ktorou sa kotvím a dvíham na lane...
Keby som sa rozhodol šplhať bez použitia nôh, tak by sme...
mohli trochu pritvrdiť.
Ale nemyslím si, že to bude fungovať.
Som za Chrisa veľmi sklamaný.
Nedá sa šplhať s potrhanými väzivami v členku.
Takže šplh nemôže absolvovať, až kým nedokončí nakrúcanie Thora.
A hmota navyše mu šplhanie po lane len sťaží.
Za svoj život som mal pár zranení a vždy to je dosť ťažké.
Veľmi rád sa hýbem, mám veľa energie
a chcem niečo robiť,
takže keď mi povedia, že mám sedieť a nič nerobiť...
Je to náročné.
Zraneniam sa predchádza ťažko.
S vekom ich len pribúda.
Môžete si však vybudovať odolnejšie telo, aby ste oddialili začiatok krehkosti
a znížili riziko zranenia. Nikdy nie je neskoro začať.
Jeden, ide vám to. Dva, tri, štyri...
Och bože.
Tak rada som vonku a cvičím. Teší sa celé telo.
Jeden, dva,
tri, štyri. Ako sa cítite?
-Super! -Dobre.
Potom si poviem, že som márnomyseľná.
Hovorím si: „Pozri sa na seba!
„Máš 85 a na sebe obopnuté nohavice!“
-To všetko mi prináša radosť. -25 opakovaní.
Je to dobrý pocit.
Ako mladá nemala Ernestine Shepherdová žiadny záujem cvičiť.
Keď mala cez 50, jej sestra Velvet ju konečne dotiahla do posilňovne.
Chcela sa stať kulturistkou.
V posilňovni ma to znervózňovalo,
všetci tam dvíhali činky a potom robili hviezdicové skoky.
Nedokázala som robiť hviezdicové skoky.
Nechcela som ich robiť...
ale chcela som jej vyhovieť.
Sestry cvičili spoločne. Ale potom Velvet ochorela.
Mala mozgovú aneuryzmu. V nemocnici povedala:
„Chcem, aby si mi sľúbila, že budeš pokračovať v tom, čo sme začali.“
Velvet zomrela.
A ja som vtedy a tam vedela...
že splním sen mojej sestry.
Ernestine mala poslanie.
A to ju zaviedlo k bývalému víťazovi Mr. Universe, Yohnniemu Shambourgerovi.
Dobre, ideme. No tak.
-Štyri. Dobre. -Fajn.
-Páni moji. Ten ma naozaj vytrénoval. -Do toho.
-Pracuj na tom svale. -Mám to.
Pracuj na tom svale.
Pýtam sa: „Nevieš, že som stará?“
-Tlač. -Dobre. Mám to.
Povedal mi: „Nie si stará. Dokážeš to.“
Každý má vo svojom vnútri športovca.
Teraz pomaly. Tlač pomaly.
Ak pociťujete túžbu...
Tri, dva, jeden, hotovo. Zaves to.
Úplne ju to nadchlo.
Potlesk pre túto mladú dámu. Narodila sa v roku 1936.
Ako sedemdesiatnička Ernestine začala súťažiť v kulturistike.
A vyšla som na pódium. Začala hrať hudba.
Všetci tlieskali. Bola som v nebi.
Vyhrala. Chápete to?
A vyhrávala ďalej.
Bol to úžasný pocit. Bola som radosťou bez seba.
Plakala som. Povedala som: „Velvet, urobila som to pre teba.“
No to bol len začiatok. Ernestine začala s aeróbnym cvičením
a odbehla deväť maratónov.
Teraz sa sústredí na rovnováhu a mobilitu,
dokonca vedie vlastné hodiny.
Cítite, ako sa vám naťahujú hamstringy.
Pre všetkých je inšpiráciou. A je aj vzorom.
Vidíte na nej, ako môžete vyzerať,
ak budete ďalej cvičiť.
Vyzeráte dobre! Teraz smerom ku mne.
S vyšším vekom často prichádza strata svalovej hmoty a väčšie riziko pádov.
Vďaka rozličným typom každodenného cvičenia
Ernestine a jej priateľky menia tieto vyhliadky vo svoj prospech.
Takto to má byť. Pozrime na moje dámy.
Ak necháte auto stáť na mieste bez pohybu, začne hrdzavieť.
Pekný vzpriamený sed.
Ernestine ma naučila, že to, že ste starší človek,
neznamená, že nemôžete byť v kondícii.
Ako vyzerá a ako sa hýbe, aj ja chcem byť taká.
Vek nie je nič len číslo.
Keď niekomu poviem, že mám 85, hovoria mi:
„Nie! Vyzeráte na 65.“
Dobrá práca, dámy!
Usmejem sa, ale pomyslím si: „Prečo nepovedia 50?“
Ak mám ten šplh zvládnuť, nesmiem prestať trénovať.
Tri, dva, jeden, hore!
Do toho!
Dobre.
Kým sa mi zahojí členok, pokúsim sa držať Rossovho plánu.
Dva, tri, štyri.
Áno!
Udržať si všetky tie nové svaly a pracovať na vytrvalosti.
Jeden, dva, tri a hore. Dobre.
Super, chlape. Pozrite sa! Sila, technika.
Daj si to okolo stehna.
Kým však pokorím to lano,
ešte musím prekonať jednu obrovskú prekážku.
NAKRÚCANIE THORA SYDNEY
Je pol 11. Chris mal prvé jedlo o pol 9. Teraz si ide dať druhé jedlo.
To je jedno jedlo. To je číslo dva z desiatich.
Jeden užitočný tip, vždy chce ostrú omáčku.
Toto robím pred scénou bez trička.
Veľa opakovaní, veľa rôznych cvikov.
Momentálne mám vyše 100 kíl.
Udržať si tú váhu je práca na plný úväzok.
Ale na lane mi bude všetka tá hmota navyše prekážať.
Musím si udržať formu až do konca filmovania,
ale potom sa pokúsim trochu zhodiť,
aby som sa mohol vyšplhať.
Čím som ťažší,
tým viac váhy, samozrejme, ťahám hore.
Teraz budem pracovať na výdrži a rýchlosti
a trochu poľavím v posilňovaní.
DEŇ ŠPLHU
Rossov tréning bol zameraný na dosiahnutie tela, ktoré ostane silné,
zdravé a pohyblivé v dlhodobom horizonte.
Výzva na lane je skúškou, nakoľko som si na to vybudoval základy.
-No páni. -Fíha.
Cítim obavy. Čo je...
Nie, som v pohode. Len sa nalaďujem.
Mali sme niekoľko neúspechov a potom zranenia.
A zrazu sme tu, konečne sa o to pokúsim.
Vyzerá to vyššie, než si pamätám.
Doteraz sme trénovali v telocvični alebo s pomocou žeriavu,
ktorý bol tu pri dome, čo je fajn, ale je to len tréning.
Teraz sme mimo tohto kontrolovaného prostredia
a zrazu tu máme premenné, vietor, výšku, ale aj adrenalín.
Tréning sa skončil. Toto je deň zápasu.
Teraz utiahnem pás.
Môžeme začať cestu na našu pozíciu.
Mala by to byť rovnaká veľkosť ako minule.
Pozor, otvárajú sa dvere. Vyhadzujeme lano.
Nepozerajte sa tam.
Zrazu to na mňa doľahne.
A všetky pochybovačné hlásky, ktoré som vytláčal z hlavy,
sa začnú čoraz hlasnejšie ozývať.
Pozerám dolu a rozmýšľam: „Ani mne by sa do toho nechcelo.“
Ale nemôžem dopustiť, aby Chris zbadal len náznak pochybnosti.
Nie, nie.
Sústreď sa.
Hej. Som v pohode. Môžem.
Pripravený?
Spúšťajú ma dolu.
Zdá sa to oveľa viac ako 30 metrov.
Nechcem pozerať hore, lebo mám pocit,
že to je oveľa ďalej, ako som sa kedy šplhal.
Je takmer dole a dáva si chodidlá von z popruhov.
Viem, že čím dlhšie tu čučím, tým viac energie miniem.
A tak sa dám do toho.
Ako sa dalo čakať, vyráža ako strela.
Dobrá technika. Pozrime sa. Áno.
Každým vytiahnutím mu ubúda ďalší kus lana.
Ale čím vyššie sa vyšplhám, zakaždým, keď sa pokúsim dvihnúť lano
nohou, visí mi na nej celá váha lana.
Takže to je čoraz ťažšie.
V tomto momente nastáva útlm. Začínajú mi horieť nohy. Ruky.
Všetko ma páli.
Tak sa len vytiahnem a zaujmem
pozíciu koaly, aby som si vydýchol.
Nadýchol.
Chris, nemôžeš sa zastaviť. Nezastavuj. Ideme.
Zastaviť je to najhoršie.
Máte pocit, že oddychujete, ale nie je to tak.
Objavuje sa únava.
A nakoniec bojujete proti gravitácii.
Hladina energie je nízka.
V tomto momente premýšľam:
„Nezvládneš to.“
-Ale potom počujem Rossa. -Chris, pokračuj.
Dokončíme to.
To bol pre mňa naozaj povzbudivý moment.
Zatnem zuby a začnem sa šplhať.
Do toho.
Pekne! To zvládneš.
Áno! Dobre!
Dobre. Áno.
Ešte trikrát.
No tak.
Dobre, chlape. Do toho. Hore.
Ešte dvakrát. Do toho.
Ešte.
Dokonči to. Áno!
Ty si absolútny...
Dokázal som to. A je to skvelý pocit.
-To bolo krásne. -Bolo to vyčerpávajúce.
Úprimne, rozmýšľam len nad tým, ako ma bolia ruky.
A že nemôžem dýchať. Pulzuje mi v nohách.
A sotva hovorím.
-Paráda. -Bože.
Použil si každú techniku, ktorú sme trénovali.
Áno. Ale bolo to hlavne kardio.
Každý kúsok skladačky do seba zapadol.
Šiel som do toho s tým,
že viem všetko o zdraví a cvičení,
o silovom tréningu a podobne. A bolo skvelé
mať otvorené dvere a...
a zistiť, že je k dispozícii oveľa viac vedomostí.
-Bolo to ťažké. -Myslím si, že 80-ročný
Chris Hemsworth sa obzrie a bude veľmi hrdý.
Tridsaťosemročný
Chris Hemsworth je už celkom hrdý..
Ozajstná sila nespočíva v tom, aké činky dvíham v posilňovni.
Podstatné je aj zostať pohyblivý a bez zranení.
Podporujem mitochondrie a udržiavam si mladý imunitný systém.
Budem naďalej posilňovať celé telo, pracovať na sile
a vytrvalosti svojich svalov.
A bojovať proti času.
Áno!
-Pekne! -Ani chvíľu som nepochyboval.
-Ani chvíľu. -Úžasné.
Možno, keď budem mať 90,
ukážem vnúčatám nejaké pohyby na lane.
V pohode. Poďme na to.
ABY CHRIS ČO NAJVIAC VYUŽÍVAL SVOJE SVALY, PLÁNUJE:
VYTRVALOSTNÝ TRÉNING, DVE HODINY TÝŽDENNE
ĎALEJ ŠPLHAŤ, ABY POSILŇOVAL RÔZNE SVALY
Ideš.
Ešte raz. Poďme.
DENNE CVIČIŤ MIMO POSILŇOVNE
KAŽDÝ ORGANIZMUS JE INÝ. DBAJTE NA RADY LEKÁROV,
KÝM UROBÍTE ZMENY V ŽIVOTNOM ŠTÝLE, KTORÉ MÔŽU MAŤ VPLYV NA ZDRAVIE.
Preklad titulkov: Petra Činčalová